Πρόταση οδηγίας του Συμβουλίου για την τροποποίηση της οδηγίας 91/494/ΕΟΚ σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές νωπών κρεάτων πουλερικών από τρίτες χώρες

(96/C 15/10)

COM(95) 535 τελικό - 95/0269(CNS)

(Υποβλήθηκε από την Επιτροπή στις 10 Νοεμβρίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι το άρθρο 3 τμήμα Α.1 της οδηγίας 91/494/ΕΟΚ του Συμβουλίου της 26ης Ιουνίου 1991 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές νωπών κρεάτων πουλερικών από τρίτες χώρες (1) όπως τροποποιήθηκε τελευταία από την οδηγία 93/121/ΕΚ (2), θεσπίζει τους κανόνες σύμφωνα με τους οποίους διεξάγεται κατά της ασθένειας Newcastle ο εμβολιασμός του σμήνους πουλερικών από το οποίο προέρχεται το κρέας πουλερικών που προορίζεται για κράτη μέλη ή περιοχές κρατών μελών, το καθεστώς των οποίων έχει αναγνωρισθεί σύμφωνα με το άρθρο 12 παράγραφος 2 της οδηγίας 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (3) 7

ότι η απόφαση 93/152/ΕΟΚ της Επιτροπής της 8ης Φεβρουαρίου 1993 για τη θέσπιση των κριτηρίων των σχετικών με τα εμβόλια που θα πρέπει να χρησιμοποιούνται κατά της ασθένειας Newcastle στο πλαίσιο συνήθων προγραμμάτων εμβολιασμού (4), εφαρμόζεται από 1ης Ιανουαρίου 1995 7

ότι θα πρέπει, δεδομένης της παρούσας κατάστασης, να τροποποιηθεί η οδηγία 91/494/ΕΟΚ του Συμβουλίου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η οδηγία 91/494/ΕΟΚ τροποποιείται ως ακολούθως:

1. Το άρθρο 3 Α παράγραφος 1 αντικαθίσταται από τα ακόλουθο κείμενο:

«1. Έχουν παραμείνει στην επικράτεια της Κοινότητας από την επώαση ή έχουν εισαχθεί από τρίτες χώρες σύμφωνα με τις απαιτήσεις του κεφαλαίου III της οδηγίας 90/539/ΕΟΚ.»

2. Το άρθρο 3 Α παράγραφος 6 διαγράφεται.

3. Το παράρτημα διαγράφεται.

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία, το αργότερο μέχρι την 31η Δεκεμβρίου 1995 και ενημερώνουν σχετικά την Επιτροπή.

Κατά την έγκριση των εν λόγω μέτρων τα κράτη μέλη φροντίζουν ώστε να περιλαμβάνεται αναφορά στην παρούσα οδηγία ή να συνοδεύονται τα μέτρα αυτά από την εν λόγω αναφορά με την ευκαιρία της επίσημης δημοσίευσής τους. Οι μέθοδοι με τις οποίες πραγματοποιείται η εν λόγω αναφορά θεσπίζονται από τα κράτη μέλη.

2. Τα κράτη μέλη ανακοινώνουν στην Επιτροπή τα κείμενα των διατάξεων της εθνικής νομοθεσίας τα οποία εγκρίνουν στον τομέα τον οποίο αφορά η παρούσα οδηγία.

Άρθρο 3

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ αριθ. L 268 της 24. 9. 1991, σ. 35.

(2) ΕΕ αριθ. L 340 της 31. 12. 1993, σ. 39.

(3) ΕΕ αριθ. L 303 της 31. 10. 1990, σ. 6.

(4) ΕΕ αριθ. L 59 της 12. 3. 1993, σ. 35.